Anguillidae

:*«Anguilla» reendreza ta iste articlo. Ta o chenero zoolochico se veiga *'Anguilla (chenero)**.''


As **enguilas** (d'o [[Idioma latín|latín]] <''anguilla''; ) son una [[familia (biolochía)|familia]] de [[Pisces|peixes]] [[teleostei|teleostios]] en a [[orden (biolochía)|orden]] [[Anguilliformes]] en a que se i concabe un solo [[chenero (biolochía)|chenero]], ''[[Anguilla (chenero)|Anguilla]]''.

As diferents especies d'enguilas habitan en os [[río]]s de buena cosa d'o mundo, y se reproducen en as [[mar]]s (sacando-ne os oceanos [[Oceano Pacifico|Pacifico]] y [[Oceano Atlantico|Atlantico]] sud y as auguas circumpolars) por o que se diz que son peixes migradors [[catadromía|catadromos]].

== Descripción ==

Son peixes de cuerpo prolargau, con a [[coda]] muit larga de forma que adopta una lonchitut y volumen similar u superior a o de a resta d'o cuerpo.

A [[cabeza]] la tienen muit prolargada, con as mandiblas amplas y fuertes. Os [[uello]]s son chicorrons en comparanza con o total de a cabeza, y se troban adebantaus con respecto a l'[[articulación temporo-mandibular]], de forma que a [[boca]], cuan ye obierta, s'ubre mas ta zaga de a vertical d'ellos. Isto ye una caracteristica morfolochica de a cabeza de muitos ''[[Anguilliformes]]''.

As [[aleta]]s [[aleta dorsal|dorsal]], [[aleta adiposa|adiposa]] y [[Aleta anal|anal]] son parcialment fusionadas con a [[Aleta caudal|caudal]], de forma que tot l'extrimo posterior de l'animal se presenta como si estás cubierto d'una aleta contina. As aletas [[aleta pectoral|pectorals]] son chicorronas pero muit robustas, adchacents a l'[[operclo|apertura branquial]]. No tienen [[aleta pelviana|aletas pelvianas]].

A color d'o cuerpo ye escura, grisa verdisca u cuasi negra por alto, con a tripa y a mandibula inferior blancas u amarelliscas muit claretas.

A diferencia de muitos atros grupos de peixes, as enguilas no tienen [[escrata]]s vesibles, sino que as i tienen de dimensions microscopicas. Isto fa que tiengan a [[piel]] muit fina y vulnerable, a cual cosa compensan con una secrección mucosa que les ne recubre, y que ye a responsable d'o tacto eslizoso que as caracteriza. O [[moco]] les permite, d'entre belatras cosas, d'estar os solos peixes europeus que pueden sobrevivir a periodos de cualques horas difora de l'augua.

L'alimentación ye [[omnivorismo|omnivora]], y gosa incluir chicoz [[vertebrata|vertebraus]] acuaticos cuan en tienen ocasión.

== Distribución ==


As diferents especies d'o chenero ''[[Anguilla (chenero)|Anguilla]]'' habitan en os cinco continents. A mas conoixida d'istas especies ye a [[especie tipo]] de o chenero y a familia, ''[[Anguilla anguilla]]'', dita enguila europea u común, pus habita (u soleba habitar) en os ríos y corsos d'augua dulce d'iste continent, en arribando dica la cabecera d'os ríos y [[barranco]]s en as grans cordeleras europeas, como o [[Pireneu]], a on que enantes yera abundant.

As fembras dipositan una grandisma cantidat de [[uevo]]s (dica 3.000.000 cadaguna) chusto enantes de morir, d'a on que eclosinan as crías en un estau pre-[[alevín]], embrional, que se conoix como [[larva leptocefala]] u simplament leptocefalo, que pasa a fer parte d'o [[plancton]] marino. As zonas de desove varían con cada especie: as enguilas europeas naixen en l'oceán Atlantico, concretament en l'aria que se conoix como a [[Mar d'os Sargazos]], y os leptocefalos s'alimentan y creixen en as corrients ocianicas en as etapas inicials d'a suya vida.

As enguilas chóvens puyan por os ríos en un inte determinau en o suyo desarrollo, de forma alto u baixo coordinada seguntes a especie, en un [[fenomeno migratorio]] que encara no se conoix guaire bien cómo funciona. S'ha especulau que as enguiletas chóvens buscan os mesmos ríos concretos a on que vivión sus pais, pero no se'n tiene garra prebas de que en verdat as que i puyan sían descendients directas d'os adultos que marchón. As enguilas europeas penetran en a [[mar Mediterrania]], a [[mar Baltica|Baltica]] y belatras mars interiors dende l'Atlantico, ta dentrar dimpués en os ríos d'istas cuencas.

En [[Aragón]], y en cheneral en toda a [[Peninsula Iberica]], yeran animals muit comuns d'antes que se construise as grans obras hidraulicas que en l'actualidat condicionan os corsos d'augua, prencipals ta la suya migración reproductora. Se crei que a población d'enguilas d'[[Europa]] ha decreixiu a redol d'un 90% en o [[sieglo XX]], en parte por a imposibilidat de completar a migración en a mayoría de ríos, que contan con [[entibo]]s y belatras barreras imposibles de salvar ta istos animals.

=== Costumbres ===
As enguilas son especies nocturnas, que remanen amagadas de día d'entre as piedras, foratos u soterradas en l'[[arena]] en o fundo d'os corsos fluvials. Capturan [[molusco]]s, [[Crustacea|crustacios]] y belatros [[invertebrau]]s acuaticos, mayoritariament, anque tamién consumen productos vechetals, y arriban a cazar [[rana]]s y vertebraus de dimensions reducidas.

Os hábitos nocturnos, en chunto con a dificultat de pillar-las con as mans en estar tan eslizosas, fa que a [[pesca]] d'as aguillas se faiga con medios especificos, principalment con [[capazo]]s de tornallo, en os cuals os animals pueden dentrar-ie por a boca (atraius, por eixemplo, con un troz de [[tocín]]) y no en puedan surtir dimpués.

== Ditos y mazadas ==
*''«Pesca l'anguila en tarquil si la quiers fer venir»''

== Imáchens ==
<gallery>
Imachen:New Zealand long fin eel.jpg|Eixemplar adulto d**Anguilla dieffenbachii*
Imachen:Anguilla japonica.jpg|Detalle de a cabeza d*'Anguilla japonica''
Imachen:P111082720080719-1.jpg|Enguila en un acuario.
Imachen:Amerikanischer Aal.jpg|Ilustración.


## Se veiga tamién
*Muraenidae
*Congridae

## Referencias

## Vinclos externos